Parelius Berntsen

Parelius Hjalmar Bang Berntsen (1910–1995) var en norsk gruvearbeider og politiker (Arbeiderpartiet) fra Rana. Han var stortingsrepresentant for Nordland i fem perioder fra 1945 til 1965.

 Biografi 
Etter skolegang var Berntsen gårdsarbeider, men i 1930 begynte han å arbeide i Mofjellet gruver i Mo i Rana. Han arbeidet der i åtte år, fra 1939 arbeidet han ved vei- og jernbaneanlegg. Da han jobbet i Mofjellet gruver, ble han med i gruvearbeiderforeningen, og fra 1930 var han med i styret i Rana faglige utvalg, fra 1935 var han formann der. Han ble også leder av Nord-Rana Arbeiderparti. Fra 1937 til 1941 var han varaordfører i Nord-Rana kommune,  og etter krigen var han medlem av formannskapet i kommunen til 1951. Under andre verdenskrig arbeidet han som lagerbetjent på Rana samvirkelag. Han var også med i illegalt arbeid.

Berntsen ble valgt til Stortinget i 1945 og var medlem i fem perioder. De tre første periodene var han i samferdselskomiteen, de to siste var han i industrikomiteen.

 Representant nr 2 for Nordland, 1945 – 1949, Medlem, Vei- og jernbanekomiteen, 13.12.1945 – 10.01.1950         
 Representant nr 3 for Nordland, 1950 – 1953, Medlem, Samferdselskomiteen, 23.01.1950 – 10.01.1954           
 Representant nr 5 for Nordland, 1954 – 1957, Medlem, Samferdselskomiteen, 22.01.1954 – 10.01.1958            
 Representant nr 3 for Nordland, 1958 – 1961, Medlem, Skog-, vassdrags- og industrikomiteen, 27.01.1958 – 30.09.1961 og Medlem, Valgkomiteen, 18.01.1958 – 30.09.1961
 Representant nr 2 for Nordland, 1961 – 1965, Medlem, Skog-, vassdrags- og industrikomiteen, 13.10.1961 – 30.09.1965 og Medlem, Valgkomiteen, 06.10.1961 – 30.09.1965Erling Folkvords Rapport frå rottereiret – Korrupsjon i Norge 1990 omtaler Berntsens rolle i Kings Bay-saken  1963. Berntsen var sekretær for saken i industrikomiteen og det hevdes at et brev som skulle til komiteen, aldri ble lagt fram for den. 

 Referanser 

 Eksterne lenker 




Kategori:Stortingsrepresentanter fra Ap
Kategori:Stortingsrepresentanter for Nordland
Kategori:Stortingsrepresentanter 1945–1949
Kategori:Stortingsrepresentanter 1950–1953
Kategori:Stortingsrepresentanter 1954–1957
Kategori:Stortingsrepresentanter 1958–1961
Kategori:Stortingsrepresentanter 1961–1965
Kategori:Lokalpolitikere i Nord-Rana
Kategori:Ap-ordførere i Nordland
Kategori:Personer fra Fauske kommune
Kategori:Personer fra Rana kommune